**MEGÁLLAPODÁS**

amely létrejött egyrészről **Nagykovácsi Nagyközség Önkormányzata** (székhely: 2094 Nagykovácsi, Kossuth Lajos u. 61., statisztikai azonosító: 15730198-8411-321-13, adószáma: 15730198-2-13, képviseli: Kiszelné Mohos Katalin polgármester), mint önkormányzat (a továbbiakban: **Önkormányzat**),

másrészről a **Széchenyi Ödön Önkéntes Tűzoltó Polgárőr Mentési és Természetvédelmi Egyesület** (székhely:2094 Nagykovácsi, Kossuth Lajos utca 61., nyilvántartási szám: 2696/2010, adószám: 18686366-1-13, képviseli: Bakó Mihály elnök), mint építtető (a továbbiakban **Egyesület**)

(Önkormányzat és Egyesület a továbbiakban együttesen: Felek) között az alulírott helyen és időben az alábbi feltételekkel.

# Preambulum

1. Felek rögzítik, hogy az Önkormányzat 1/1 arányú, kizárólagos tulajdonát képezi a **Nagykovácsi belterületi, 1382 helyrajzi számon** nyilvántartott, kivett művelési ágú „beépítetlen terület" megnevezésű, 1013 m² területű ingatlan (továbbiakban: **Telekingatlan**).
2. A felek rögzítik, hogy 2011. augusztus 29. napján egymással megállapodást kötöttek, amely alapján az Önkormányzat hozzájárult ahhoz, hogy az Egyesület a Telekingatlanon tűzoltó laktanyát és üzemépületet építtessen (továbbiakban: **Beruházás**).
3. A felek megállapítják, hogy az Egyesület a 2013.10.14. napján jogerőre emelkedett, 201300060035 ÉTDR számú, PE-06D/EP/362-10/2013. iktatószámú építési engedély alapján a tűzoltó laktanya és üzemépület (továbbiakban: **Épület**) 2014. 03. 20. napján építtetőként megkezdte.

A felek rögzítik, hogy az építkezés jelenleg is folyamatban van.

1. Felek rögzítik, hogy az Épület használatba vételi engedélyének kiadására irányul kérelem benyújtása előtt az előző pontban megjelölt építési engedély tekintetében jogutódlást kezdeményeznek oly módon, hogy az építtetői pozícióban az Egyesület helyébe az Önkormányzat lép.
2. A felek megállapítják, hogy a Megállapodás megkötését megelőzően tervezett finanszírozáshoz képest a Beruházás az Önkormányzat által nyújtott támogatásból került megvalósításra.
3. A felek rögzítik, hogy a Egyesület a Beruházás költségeihez akként járult hozzá, cca. 15 millió forint nagyságrendben, hogy tagjai egyes szakipari és egyéb munkálatokat maguk végeztek el, illetve a BM Országos Katasztrófavédelmi Főigazgatóság, Fővárosi Katasztrófavédelmi Igazgatóság támogatóktól szertár építésre elnyert összeget a Beruházásra fordította. Felek rögzítik továbbá, hogy a jelen pontban nevezett költség hozzájárulás az Egyesület javára dologi jogi, tulajdonjogi igényt, illetve kötelmi követelést nem keletkeztet.
4. A felek rögzítik, hogy az Egyesület az Épületben polgárőrséget fog üzemeltetni, tűzoltási és műszaki mentési tevékenységet fog végezni.

A felek rögzítik, hogy az Egyesület által az Épületben végzett tevékenységek, funkciók bármely változtatásához az Önkormányzat előzetes hozzájárulása szükséges.

1. A felek megállapodnak, hogy az Egyesület tevékenységén túl az épületben az önkormányzati feladatellátás keretében körzeti megbízotti iroda, közterület-felügyelet és a település közbiztonságát szolgáló kamerarendszer központja is elhelyezésre kerül, így az épület egy multifunkcionális közbiztonsági központként fog funkcionálni.
2. Az Egyesületi tevékenységre szolgáló helyiségeket kizárólag az Egyesület, míg az önkormányzati feladatellátás keretében végzendő tevékenységekre szolgáló helyiségek az Önkormányzat kizárólagos használatában lesznek.
3. A felek rögzítik, hogy a jelen Használati Megállapodás célja, hogy a Beruházás eredményeképpen felépülő multifunkcionális közbiztonsági központ közös használatának, a használat módjának és az üzemeltetés részleteit a felek egymás közt teljes körűen rendezzék.

# Tulajdonjog, használati jog

1. A felek kifejezetten rögzítik, hogy az Épület osztja a Telekingatlan jogi sorsát, azaz az Épület – annak használatbavételét – az Önkormányzat kizárólagos tulajdonában van és marad; a felek nem hoznak létre osztott tulajdont a Telekingatlan és az Épület tekintetében.
2. Az Önkormányzat az Egyesület részére az Épületen – annak fennállásáig – a III. fejezetben meghatározottak szerint, polgárőrség üzemeltetése, tűzoltási és műszaki mentési tevékenység végzése közfeladatok ellátása céljából ingyenes használatot biztosít.

# A HASZNÁLATI REND

1. A felek megállapodnak, hogy az Épületet és annak udvarát az 1. sz. mellékletként csatolt helyszínrajzon jelöltek szerint használják.
2. Az Egyesület által kizárólagosan használt, az 1. sz. mellékletben rózsaszín színnel jelölt épületrészek a következők: garázs
3. Az Önkormányzat kizárólagos használatában álló, az 1. sz. mellékletben narancssárga színnel jelölt helyiségek a következők: emeleti KMB iroda
4. A felek közös használatában álló, az 1. sz. mellékletben sárga színnel jelölt helyiségek a következők: wc-mosdó, közlekedő, kert, udvar, előtér, oktatóterem, közbiztonsági szoba.
5. A felek rögzítik, hogy a közös használatú oktatóterem használatát előre egyeztetett időbeosztás szerint rendezik a felek jognyilatkozat kiadására jogosult képviselői.

A közös használatú oktatóterem bérbeadása esetén a bérleti díj megállapítására az Önkormányzat jogosult.

# KARBANTARTÁS, ÜZEMELTETÉS, A KÖLTSÉGEK VISELÉSE

1. Az Egyesület vállalja, hogy a teljes Épület és az udvar (kert) állagmegóvásával járó feladatokat teljeskörűen ellátja és az azzal járó költségeket viseli.
2. A Felek rögzítik, hogy az Ingatlan használatával járó közmű-költségeket az Önkormányzat viseli.
3. Az Önkormányzat vállalja továbbá, hogy az Épületre – és az abban elhelyezett, közös használatú ingóságokra – vagyonbiztosítási szerződést köt, és az azzal járó díjat viseli.

A felek a kizárólagos használatú ingóságaik biztosításáról maguk kötelesek gondoskodni.

1. A Felek megállapodnak abban, hogy az Ingatlan takarítását, illetve őrzés-védelmét és az ezen tevékenységekkel kapcsolatos költségviselést az Egyesület vállalja.

# HÁZIREND JELLEGŰ RENDELKEZÉSEK

1. A Felek rögzítik, hogy az épület és udvar használata, hasznosítása, állagmegóvása és őrzése tekintetében fokozott gondossággal járnak el.
2. A Felek a szeméttárolókat kizárólag arra kijelölt helyen tárolhatják.
3. A felek a társadalmi együttélés normáit kötelesek betartani. A felek vállalják, hogy a másik fél köz-, illetve közérdekű feladatainak ellátása érdekében tartózkodnak minden olyan tevékenységtől és magatartástól, amely a másik felet akadályozná vagy szükségtelenül zavarná.

# kapcsolattartás

1. A Felek részéről a kapcsolattartásra kijelölt személyek:
	1. Jognyilatkozatok tárgyában:

Önkormányzat részéről:

Név:

Telefon:

E-mail:

Egyesület részéről:

Név:

Telefon:

E-mail:

* 1. Pénzügyi kérdésekben:

Önkormányzat részéről:

Név:

Telefon:

E-mail:

Egyesület részéről:

Név:

Telefon:

E-mail:

* 1. Műszaki kérdésekben:

Önkormányzat részéről:

Név:

Telefon:

E-mail:

Egyesület részéről:

Név:

Telefon:

E-mail:

1. A Felek kötelesek haladéktalanul értesíteni a másik Felet, amennyiben a fenti kapcsolattartók személyek változás áll be.
2. A Felek mindegyike kifejezetten köteles gondoskodni arról, hogy képviselője elérhető legyen a másik Fél számára, aki szükség esetén jogosult a jelen Megállapodásban rögzített kötelezettségekhez és jogokhoz kapcsolódó szükséges információkat megadni, döntéseket meghozni (vagy döntéshozatalra előkészíteni, és a döntésről a másik felet tájékoztatni).
3. Felek megállapodnak abban, hogy a nyilatkozataikat írásban, ajánlott postai küldemény vagy e-mail útján, vagy telefaxon hozzák a másik fél tudomására.

A felek megállapodnak, hogy a postai küldemények azon a napon tekintendők a másik féllel közöltnek, amikor azokat a másik fél átvette. Kétség esetén, illetve amennyiben a küldemény „nem kereste”, „nem vette át”, „címzett ismeretlen” vagy „ismeretlen helyre költözött” megjegyzéssel érkezik vissza, a postára adást követő harmadik munkanapon tekintendő a postai küldemény a másik féllel közöltnek.

Az e-mailek kétség esetén akkor tekintendők kézbesítettnek, amikor azt a kézbesítési igazolás tanúsága szerint az üzenete megérkezett a címzett postaládájába.

A telefax útján tett nyilatkozat a sikeres küldési igazolás időpontjában tekintendő közöltnek.

# Vegyes rendelkezések

1. A felek rögzítik, hogy a jelen megállapodással a korábbi megállapodásaikat hatályon kívül helyezik, azaz jogviszonyukra, a tulajdon- és használati jogokra kizárólag a jelen megállapodást alkalmazzák.
2. Amennyiben a jelen szerződés bármely rendelkezése jogszabályváltozás okán, vagy egyéb okból részben, vagy egészben érvényét veszti, úgy a felek kölcsönösen kötelezik magukat abban, hogy közösen megfelelően módosítják a jelen szerződést, egyebekben a szerződéses rendelkezés érvénytelensége az egész szerződés érvényességét nem érinti kivéve, ha az érvénytelenség miatt a jelen szerződés célja hiúsul meg.
3. A jelen szerződést aláíró személyek kijelentik, hogy a jelen szerződés megkötéséhez szükséges minden törvényes képviseleti joggal rendelkeznek, és felhatalmazás birtokában vannak, amelyre tekintettel a jelen szerződés a félként megjelölt megállapodó partnereket a képviselők aláírásával visszavonhatatlanul jogosítja és kötelezi.
4. A szerződést kötő felek a jelen szerződésből, annak teljesítéséből eredő jogvitájukat megkísérlik békés úton, egyeztetéssel rendezni.
5. A jelen szerződésben nem szabályozott kérdésekben a magyar Polgári Törvénykönyv és a kapcsolódó tárgyú hatályos magyar jogszabályok rendelkezései a megfelelően irányadóak.

A jelen megállapodást a szerződést kötő Felek elolvasták, az abban foglaltakat mindenre kiterjedően megismerték, annak tartalmát, rendelkezéseit, jogkövetkezményeit közösen értelmezték, azt megértették és magukra nézve kifejezetten elfogadták. Felek a jelen szerződésben foglaltakat, mint akaratukkal mindenben megegyezőt jóváhagyólag aláírták.

Nagykovácsi, ………………..

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_**Nagykovácsi Nagyközség Önkormányzata**képv.: Kiszelné Mohos Katalin polgármester*Ö n k o r m á n y z a t* | \_\_\_\_\_\_\_\_\_\_\_\_\_\_\_\_\_**Széchenyi Ödön Önkéntes Tűzoltó Polgárőr Mentési és Természetvédelmi Egyesület**képv.: Bakó Mihály elnök*E g y e s ü l e t* |